Die Witim (Russies en Boerjaties: Витим, Vitim; Ewenkies: Витым, Witym; Jakoeties: Виитим, Viitim) is ná die Wiljoei en die Aldan die derde grootste sytak van die Lena in Siberië. Dié rivier, met 'n lengte van 1 978 km (1 229 myl), ontstaan deur die saamvloei van Witimkan en Tsjinain in die Witim-plato, Boerjatië, oos van die Baikalmeer. Aansluitend vloei dié rivier eers in 'n suidelike en later in 'n noordoostelike rigting. Die Witim bereik die Zabaikalski-krai en vloei in 'n noordelike rigting tot Bodaibo in die Irkoetsk-oblast. Dié rivier vloei nog deur Mama en mond by Witim, Jakoetië, in die Lena se boloop uit. "Vitim River" (in Engels). Encyclopædia Britannica. Geargiveer vanaf die oorspronklike op 25 Januarie 2020. Besoek op 18 Augustus 2017. Wikimedia Commons het meer media in die kategorie Witim. Hierdie Rusland-verwante artikel is ’n saadjie. U kan help deur dit uit te brei.